**MIDLERTIDIG**

**ANSETTELSESAVTALE**

mellom

ARBEIDSGIVER: ………………………………………………….

Org. nr.: ………………………………………………………………........

Adresse: .............................................................

og

ARBEIDSTAKER: ………………………………………………………….

Født: …………………………………………………………………………….

Adresse: ………………………………………………………………………

# ANSETTELSESPERIODE

1.1 Arbeidstaker ansettes i midlertidig stilling, jf. arbeidsmiljøloven § 14-9 (1) e), med tiltredelse [dato], og fratrer uten ytterligere oppsigelse [dato]. Dersom arbeidsforholdet varer utover ett år, vil Arbeidsgiver sende skriftlig varsel om tidspunkt for fratreden senest en måned før fratredelsesdato, jf. arbeidsmiljøloven § 14-9 (4).

1.2 Partene kan si opp avtalen med en frist på [antall måned(er)].

# ARBEIDSOPPGAVER/ANSVARSOMRÅDE

2.1 Arbeidstaker er ansatt som [trener/hovedtrener/assistenttrener] for [angivelse av lag/gruppe].

Arbeidstakerens oppgaver kan spesifiseres i egen stillingsbeskrivelse som vedlegges denne ansettelsesavtalen.

2.2 Arbeidstakeren kan ikke uten Arbeidsgivers tillatelse ha treneroppgaver eller andre oppgaver/verv for andre idrettslag.

# FORUTSETNINGER FOR ARBEIDSFORHOLDET

3.1 Arbeidstaker innestår for at han/hun ikke har opptrådt eller vil opptre på en måte som må anses å være i strid med NIFs formål, virksomhet eller kjerneverdier og som er uforenlig med stillingen. Dette innbefatter blant annet doping, kampfiksing og andre handlinger som er egnet til å skade idrettens anseelse og omdømme.

3.2 Arbeidstaker aksepterer å være underlagt NIFs og NIFs organisasjonsledds regler og vedtak herunder NIFs straffe- og dopingbestemmelser, og at sanksjoner/straff etter NIFs regelverk kan ilegges dersom han/hun bryter NIFs eller NIFs organisasjonsledds regler eller vedtak. Arbeidstaker samtykker i at saker vedrørende brudd på dopingbestemmelsene kan avgjøres med endelig virkning av Court of Arbitration for Sport (CAS). Dette innebærer at en voldgiftsavgjørelse i CAS aksepteres som endelig, og at dette i utgangspunktet avskjærer adgang til prøving av avgjørelsen for alminnelige domstoler.

3.3 Arbeidstaker er innforstått med at de ovennevnte forutsetninger er avgjørende forutsetninger for ansettelsen, og at brudd på disse kan medføre oppsigelse eller avskjed i henhold til arbeidsmiljølovens bestemmelser.

*For arbeidstaker som skal utføre oppgaver som krever politiattest:*

3.4 Arbeidstaker skal utføre oppgaver for Arbeidsgiver som innebærer et tillits- eller ansvarsforhold overfor mindreårige eller mennesker med utviklingshemming og plikter å fremvise politiattest.

# ARBEIDSSTED

Arbeidstakers primære arbeidssted er arbeidsgivers kontor/anlegg. I tillegg må Arbeidstaker påregne annet arbeidssted dersom det er nødvendig for å kunne utføre arbeidsoppgavene iht. arbeidsavtalen.

# ARBEIDSTID

5.1 Arbeidstaker ansettes i [angi prosentsats evt. avtalt arbeidstid i timer].

5.2 Stillingen er særlig uavhengig og er unntatt fra arbeidsmiljølovens arbeidstidsbestemmelser, jf. arbeidsmiljøloven § 10-12 (2).

5.3 Reisetid til og fra det ordinære arbeidssted (treninger, konkurranser eller markedsarbeid) regnes ikke som arbeidstid.

# LØNNSVILKÅR – FERIE - FeriePENGER

6.1 [Årslønnen/timelønnen] er [beløp]. [Lønnen vurderes i forbindelse med arbeidsgivers generelle praksis.] Lønnen utbetales i samsvar med Arbeidsgivers gjeldende regler for lønnsutbetalinger. P.t. er utbetalingsdato [dato] og lønnsutbetaling skjer i den kalendermåned lønnen opptjenes.

6.2 Arbeidsgiver har rett til å foreta trekk i Arbeidstakerens lønn og/eller feriepenger for tilgodehavende Arbeidsgiver måtte få på Arbeidstaker i anledning arbeidsforholdet, herunder blant annet ved feilutbetaling. Før trekket foretas skal Arbeidstaker varsles.

6.3 Ferie og feriepenger ytes i samsvar med ferielovens bestemmelser.

# ANDRE YTELSER

7.1 Arbeidstaker er omfattet av Arbeidsgivers gjeldende ordninger for pensjon og forsikring.

7.2 Arbeidsgiver stiller til disposisjon kontor, PC, telefon og annet arbeidsverktøy etter følgende spesifikasjoner: [sett inn].

Arbeidstaker har i tillegg rett til følgende ytelser:

[Eksempler:

* Dekning av mobiltelefon iht. arbeidsgivers arbeidsreglement
* Dekning av fastavgift for en kommunikasjonsløsning (bredbånd eller mobilkontor) etter de bestemmelser arbeidsgiver har for sine ansatte
* Arbeidsrelaterte utgifter for øvrig dekkes etter regning iht. forutgående avtale mellom arbeidsgiver og arbeidstaker.]

Arbeidsgiver forbeholder seg retten til å foreta endringer i de ytelser som tilbys etter denne klausul.

# SYKDOM

Sykepenger ytes i samsvar med Folketrygdlovens bestemmelser, samt de ordninger som til enhver tid gjelder for Arbeidsgiver. [Evt. Arbeidsgiver forskutterer sykepenger.]

# GODTGJØRELSE FOR UTGIFTER

Arbeidsgiver skal kompensere for Arbeidstakers reiseutgifter, overnattingsutgifter og diettkostnader som påløper i forbindelse med arbeidsoppgavene utført for Arbeidsgiver. Normalt betales disse utgiftene av Arbeidsgiver direkte. Utgifter som ikke betales direkte av Arbeidsgiver kan etter særskilt forhåndsavtale forskutteres av Arbeidstaker og deretter refunderes av Arbeidsgiver etter statens satser for innenlandsreiser.

# AVTALEPARTENES ØVRIGE FORPLIKTELSER

Partene forplikter seg i tillegg til følgende: [fyll inn]

# ARBEIDSTAKERS RETT TIL Å INNGÅ AVTALER MED TREDJEPART

Arbeidstaker kan ikke, uten forutgående godkjennelse fra styret, forplikte arbeidsgiver økonomisk i forhold til tredjepart.

# MARKEDS- OG SPONSORAVTALER MV.

12.1 Under arbeidstakers utføring av arbeid for arbeidsgiver, plikter arbeidstaker å benytte utstyr og bekledning i tråd med klubbens markedsavtaler.

12.2 Arbeidstaker plikter i rimelig utstrekning medvirke i gjennomføringen av idrettslagets markedsavtaler, slik utøvere plikter iht. NIFs lov § 14-5.

Denne avtale er utferdiget i to eksemplarer, ett til hver av partene.

Sted, dato Sted, dato

……………………………… ………………………………….

……………………………. ……………………………….

for arbeidsgiver arbeidstaker